Supaya bisa kasil pamikiran iki mesthi wae akeh perkara kang kudu diudhari. Umume basa ilmiah iku nganggo basa baku. Nganti saiki sing diarani basa Jawa baku iku durung genah. Apa pamaos ana sing priksa? Yen bakune basa Indonesia iku mapan panganggone, yaiku basa sing dienggo ing tata cara resmi negara kayata pidhato kenegaraan, basa ing serat-serat resmi, lan basa ing laporan-laporan. Akeh-akehe basa Jawa sing dienggo ing tata cara resmi yaiku basa endah. Apa basa endah bisa dianggep basa baku? Kamangka saliyane basa iku isih ana basa ngoko utawa krama lan liya-liyane. Banjur basa sing endi sing digunakake kanggo pratelan skripsi? Ngoko wae? Krama wae? Ah, karepmu!